《伯时三马图》
宋代·吴则礼

从来画马称神妙，至今只说江都王。将军曹霸实仲季，沙苑丞辈犹诸郎。

龙眠老人亦画马，独与三子遥相望。两马骈立真骕骦，一马脱去仍腾骧。

龙眠老人今则亡，呜呼三马谁平章。北湖居士两鬓苍，初无长吉古锦囊。

饭豆不足将游梁，手持三马三太息，樯乌已复催船樯。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。